The Bill

The Bill (dansk: Lov og Uorden) er en engelsk politi-tv-serie der blev sendt på TV 2 Charlie. Den er navngivet efter et britisk slangudtryk for politi. Pilotepisoden blev udsendt den 16. august 1983, og det blev en tilbagevendende serie fra den 16. oktober 1984. Serien udsendes på den britiske ITV-kanal. The Bill er usædvanlig i forhold til de fleste politiserier fordi den ikke er fokuseret på ét bestemt område (fx mordopklaringer), men dækker alsidigt både det uniformerede politis og detektivers arbejde.

Seriens placering 

The Bill foregår på og omkring Sun Hill politistation i det fiktive øst-London-distrik Canley. De andre politistationer i Canley Borough Operational Command Unit (BOCU) nævnes, men ses sjældent:
 Barton Street som også er hovedkvarter.
 Stafford Row
 Spicer Street

Canley svarer omtrent til det ægte London-distrikt Tower Hamlets, men serien filmes over hele London, primært i det sydlige London og især i distriktet Merton hvor settet er.

Historie 
Serien begyndte oprindelig som en enkelt udsendelse på ITV kaldet Woodentop. Pilotafsnittet havde Mark Wingett i hovedrollen som Police Constable Jim Carver på sin første dag på Sun Hill politistation, og Trudie Goodwin som Women Police Constable June Ackland, som mentor for PC Carver. Serien blev udtænkt af Geoff McQueen, og den imponerede ITV i sådan en grad, at de besluttede at gøre en serie ud af det. 

I serieformat begyndte The Bill som et ugentligt afsnit af 60 minutters varighed, med stærkt indhold og separate handlingsforløb i de første tre sæsoner. I 1988 blev formatet ændret til tre ugentlige afsnit af 25 minutters varighed. I 1988 vendte serien tilbage til en længde på en time, to gange om ugen. Serien blev mere serieagtig, og i 2002 blev Paul Marquess executive producer, og serien blev reklassificeret som en soap, og mange af de gamle skuespillere blev skrevet ud af serien. Serien begyndte at fokusere mere på betjentenes privatliv på bekostning af deres arbejdsliv, og serien blev afhængig af sensationelle og urealistiske handlingsgange med betjente der både dræber og bliver dræbt med en alarmende regelmæssighed. Serien havde den højeste dødsrate blandt betjente i årene 2002-2005. Da Jonathan Young blev executive producer i 2005, gik man væk fra de mere sensationelle handlingsgange, og serien vendte tilbage til dens oprindelige fokus, nemlig kriminalitet og politi. Resultatet blev at 2006 var det første år siden 2001, hvor ingen af hovedpersonerne døde. Den seneste ændring skete i 2009, hvor The Bill overgik til HD-format, og den er vendt tilbage til sin oprindelige placering, som et program der sendes i én time én gang om ugen efter børnenes sengetid, så stærke elementer som vold og narko kan få en mere fremtrædende placering. Relanceringen i 2009 medførte også, at programmets næsten ikoniske temamusik blev erstattet af et nyt tema, og at programmet fik underlægningsmusik.

Persongalleri pr. juli 2009 
Da The Bill har kørt i over 25 år med flere afsnit om ugen i en længere årrække, er den blevet en form for rite de passage for nye skuespillere. Men serien byder også på en lang række faste personer. Nogle af skuespillerne har været mere end 10 år på serien og er nærmest blevet synonyme med den.

Listen over roller og skuespillere er pr. juli 2009 efter engelsk udsendelsesrækkefølge. Afsnittene, der sendes på dansk tv, er ofte fra tidligere sæsoner og passer derfor ikke nødvendigvis med nedenstående liste.

Overordnede

CID (svarende til kriminalipolitiet)

Uniformerede betjente

Andre 
Eddie Olosunje (spillet af Jason Barnett) er kriminaltekniker.

Berømte gæstestjerner 
 Sean Bean optrådte i sæson 1 i episoden "Long Odds".
 Komikeren Norman Lovett (også kendt som Holly fra Red Dwarf optrådte i sæson 2 i episoden "Lost".
 Spice Girl Emma Bunton optråede i en episode af The Bill kaldet "Missionary Work" d. 23. februar 1993 som en problematisk teenager, Janice.
 Skuespilleren Keira Knightley optrådte i episoden "Swan Song" d. 13. april 1995 som en 10-årig pige.
 Hugh Laurie spillede forsvareren Harrap i episoden "Good Faith: Part 1" i 1998.
 Craig Charles (også kendt som Lister fra Red Dwarf spillede Martin Bailey i episoden "Honey Pot" fra 1995.
 Ron Moody har optrådt flere gange, bl.a. som en svindler.
 Og mange flere, se artiklen på den engelske Wikipedia for en mere udtømmende liste.

Eksterne links 
 The Bills hjemmeside
 
 The Bill på TV.com 
 The Bill Wiki

Referencer 

Krimiserier fra Storbritannien
Britiske tv-serier fra 1980'erne
Britiske tv-serier fra 1990'erne
Britiske tv-serier fra 2000'erne
Tv-programmer fra ITV